hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինչու չի կրակել Ջրականի դիրքերում տեղակայված հզոր զենքը. զոհվածի հարազատները տեղեկատվական շրջափակման մեջ | Forrights.am
19-ամյա Ժամկետային զինծառայող Նորայր Սողոմոնյանը պատերազմի առաջին զոհերից է: Նա իր մարտական ընկերների հետ ընկավ անհավասար մարտում, 44-օրյա պատերազմի հենց առաջին օրը՝ 2019 թվականի սեպտեմբերի 27-ին, Ջաբրայիլում:
Նկարիչ էր, Թերլեմեզյանի ուսանող, երազում էր իր ցուցահանդեսն ունենալ, բայց ճակատագիրը այլ կերպ տնօրինեց:
Նրա մարմինը 106 մարմինների թվում անդրբեջանական կողմը, ըստ ՊՆ տեղեկությունների, մեզ է հանձնել 2020 թվականի փետրվարի 16-ին, Արցախի Կրասնի Բազար տեղանքում:
Մոտ մեկ տարի այն մորը չէին հանձնում, պատճառաբանելով, թե ԴՆԹ հետազոտությունները չեն ավարտվե:  Եւ միայն հոկտեմբերին Նորայրի մայրը՝ Սյուզան Վարդանյանը վերջապես ստացավ այն, ինչ մնացել էր որդուց և հողին հանձնեց աճյունը: Որտե՞ղ են եղել որդու թանկարժեք մասունքները այս մեկ տարվա ընթացքում, ինչպե՞ս են պահվել, ինչո՞ւ ավելի շուտ չեն հանձնվել իրեն: Դատաբժշկական փորձաքննությունների կենտրոնից Սյուզանին չեն պատասխանում: Առհասրակ, մարմինները, որոնց նա դիմել է, արհամարհական վերաբերմունք ունեն զինվորի հարազատների նկատմամբ:
Ի վերջո, նա ԴՆԹ հետազոտություն է պատվիրել Եվրոպայում և հաստատվել է, որ մարմինն իրոք իր որդունն է: «Նույն ազդոսկրի ԴՆԹ-ն եվրոպայում հաստատել են 30 օրում, 9 ամիս մերոնք ի՞նչ էին անում», — հարցնում  է  մայրը:
Սա միակ հարցը չի, որի պատճառով նա կորցրել է քունը:
Անցած 9 ամիսների ընթացքում Նորայրի հարազատները փորձել են բացահայտել, թե ինչպես է զոհվել տղան, ինչ հանգամանքներում, և ցնցող փաստ են հայտնաբերել: Ջրականի մարտական դիրքերերից մեկում տեղակայված է եղել հզոր զինատեսակ ՝«Րաֆֆի», որը պատրաստել է լիբանանահայ մի վարպետ: Յուրաքանչյուր արկը կշռում է 70 կգ: Նման զինատեսակներ օգտագործվում են սովորաբար մարդուժի դեմ: Սակայն ոչ մի կրակոց դրանից չի արվել:
Զենքը գտել է Նորայրի քեռին՝ Սաշա Վարդանյանը: Նա զինվորական է: Ասում է, որ  9 անգամ մասնակցել է աճյունների որոնողական աշխատանքներին և իր աչքով է տեսել, այդ զենքը, մարտական վիճակի բերված, արկերը կողքը դրված՝ գետնին:
Ջրականի դիրքերը պաշտպանող զինվորները փաստորեն, այն չեն օգտգործել, չեն պաշտպանել 128-րդ դիրքում մարտնչող իրենց ընկերներին, որտեղ եղել է նաև Նորայր Սողոմոնյանը: Վերջիններս շրջափակման մեջ հայտնվելով, բոլորը զոհվել են: Ինչո՞ւ չի կրակել զենքը:
Նորայրի մայրը՝ Սյուզան Վարդանյանը ասում է, որ հարցն այդ տվել է դիրքի պատասխանատուին, բայց նա հակասական պատճառներ է ներկայացրել:
«Մեկ ասում էր՝ կրակելու հրաման չեմ ստացել, մեկ ասում էր՝ մարտը թեժ էր, չէր կարող կառավարել, հիմա էլ ասում է՝ չեմ հիշում, չեմ կարող դրվագներ պատմել: Ինքն իրեն ներկայացնում է որպես ոչ ադեկվատ մարդ, իբր՝ ոչինչ չի հիշում: Նա իր ամբողջ անձնակազմով այդ օրը եղել է այդ դիրքում ու հրամանատարների հետ փախել են առանց մի վնասվածք ստանալու, առանց կրակելու, պատերազմը սկսելուց մի քանի վարկյան հետո: Տղաները չեն կարողացել պայքարել ահռելի քանակի մարդուժի դեմ և մնալով անօգնական, շրջափակման մեջ, զոհվել են»:
Սյուզան Վարդանյանն իր կյանքի գործն է համարում արդարության վերականգնումն ու դավաճաններին պատժելը:
Հունվարի 26-ին Առնո Բաբաջանյանի անվան համերգասրահում Ջեբրայիլում զոհված տղաներին նվիրված միջոցառման ժամանակ Սյուզան Վարդանյանը մոտեցել է Արցախի նախագահ Արայիկ Հարությունյանին:
«Նա ձևական գլուխը խոնարհեց, իբր հարգում է մեզ, բայց հենց լսեց, ինչի մասին եմ խոսում, բառիս բուն իմաստով փախավ: Իսկ նրա օգնականը իրավիճակը փրկելու համար ասեց՝ որ դա մուլյաժ է, ոչ թե կրակող զենք: Բայց դա ստոր սուտ էր իրենց կողմից: Զենքը բերված էր մարտական վիճակի, ուղղված էր ադրբեջանական դիրքերի կողմը, սակայն չի կրակել», — պատմում  է մայրը:
Արայիկ Հարությունյանի օգնականը նրան մի չաշխատող հեռախոսահամար է տվել, որ կապվի իրենց հետ՝ հավանաբար, էլի «իրավիճակը փրկելու համար»:  «Սրան են ինձ արժանացրել, ու հիմ ա ոչ մի պատասխան», — ասում է զինվորի մայրը, ցույց տալով զոհված տղայի նկարը, որի առաջ խնամքով շարված են նրա անձնական իրերը՝ ժամացույցը, դանակը, վզնոցն ու մատանին:
Սյուզան Վարդանյանը և նրա եղբայրը՝ Սաշա Վարդանյանը 5 ամիս առաջ մասնակցել են ՔԿ նախագահ Արգիշտի Քարամյանի հետ հանդիպմանը: Հաջորդ օրը նրա հորդորով դիմում են գրել Քննչական կոմիտե:
«Մենք խնդրել ենք պարզաբանումներ, եթե այդ զենքը կցված էր պաշտպանական բանակին և տեղակայված է եղել դիրքում, ինչո՞ւ չի կիրառվել: Սակայն քննչական կոմիտեից ոչինչ չեն պատասխանել: Իմ բացատրությունն այն է, որ դասալքություն է եղել այդ դիրքում, դավաճանություն՝ որ իրենց մարտական ընկերներին նրանք թողել են մենակ ու փախել են: Իմ որդին կանգնել է ու  մինչև վերջ կրակել է, այդ նույն պատասխանատվությամբ պետք է վերաբերվեին մյուսները, բայց նրանք փախել են», — ասում է Սյուզան Վարդանյանը:
Նորայր Սողոմոնյանի ծառայակից ընկերներից, այլ զինվորականների հետ զրուցելով, զոհվածի հարազատները տեղեկացել են, որ Ջրականի դիրքերի ողջ հրամկազմը դիմել է փախուստի: Նրանց թվում է եղել առաջին գումարտակի հրամանատար Արսեն Խաչատրյանը: Ինչո՞ւ քննության առարկա չեն դառնում փախուստի դիմած հրամանատարների գործողությունները, պատասխանել են արդո՞ք զոհվածի հարազատների դիմումին, հարուցված է արդյո՞ք քրեական գործ նրանց հայտնած փաստերով:
Քննչական կոմիտեից Forrights.am-ին խուսափողական պատասխաններ տվեցին: «Պատերազմ է, մարդիկ զոհվել են, ի՞նչ քրեական գործ», — ասաց մեզ ՔԿ խոսնակը: Նորայր Սողոմոնյանի հարազատների դիմումը ևս չգտնվեց:
Այժմ նրանք պատրաստվում են  նոր բողոք ուղարկել, այս անգամ զինդատախազութուն, մանրամասն նկարագրելով իրենց հայտնի բոլոր հանգամանքները և նաև դիմումը գրած լինելու և անպատասխան մնալու մասին։
Նախորդ նյութըԱրցախի ԱԱԾ–ի հայտարարությունը Ադրբեջանի կողմից Արցախի նախագահին պատասխանատվության ենթարկելու վերաբերյալ
Հաջորդ նյութըԱրարատ Միրզոյանը «Եվրանեսթ»-ի համանախագահների հետ խոսել է հայ ռազմագերիների խնդրից
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.